Umberto I

Umberto I (Umberto Rainerio Carlo Emanuele Giovanni Maria Ferdinando Eugenio, Principe del Piemonte; 14. maaliskuuta 1844 Torino, Sardinian kuningaskunta – 29. heinäkuuta 1900 Monza, Italian kuningaskunta) oli Italian kuningas 9. tammikuuta 1878 lähtien kuolemaansa saakka. Vasemmisto vihasi Umbertoa hänen vanhoillisuutensa vuoksi ja lopulta anarkisti Gaetano Bresci murhasi hänet.

 Varhainen elämä ja avioliitto 
Umberto oli Sardinian kuningas Viktor Emanuel II:n (vuodesta 1861 Italian kuningas) ja arkkiherttuatar Maria Adelheidin poika. Maaliskuussa 1858 hän liittyi Sardinian armeijaan ja taisteli Solferinossa vuonna 1859 ja Custozassa vuonna 1866. Umberto osoittautui taitavaksi sotilasjohtajaksi.

Savoijin perheellä oli vaikeuksia löytää Umbertolle sopivaa puolisoa. Syynä tähän oli perheen rooli Italian yhdistymisessä, minkä jäljiltä moni maansa menettänyt hallitsijasuku suhtautui vihamielisesti Savoijin perheeseen. 21. huhtikuuta 1868 Umberto nai serkkunsa, Savoijin prinsessa Margherita Teresa Giovannan. Heidän poikansa oli Napolin prinssi Viktor Emanuel III, seuraava Italian kuningas.

 Valtakausi 
Umberto I nousi valtaistuimelle isänsä kuoleman vuonna 1878 jälkeen ja otti arvonimen Umberto I, Italian kuningas, eikä Savoijin Umberto IV. Hän vaati isänsä haudattavaksi Roomaan Pantheoniin. Ensimmäinen murhayritys Umbertoa vastaan tapahtui jo 17. marraskuuta 1878 Napolissa. Kuningas torjui iskun miekallaan.

Umberton valtakausi oli levoton: Sardinia miehitti Molempain Sisiliain kuningaskunnan vuonna 1860, sosialismi syntyi, imperialismia vastustettiin ja kansalaisoikeuksia rajoitettiin. Ulkopolitiikassa Umberto kannatti kolmiliittoa Itävalta-Unkarin ja Saksan kanssa (vuodesta 1882). Afrikasta Italia valloitti Eritrean ja Somalimaan. Tullisota Ranskan kanssa johti talousvaikeuksiin vuonna 1888 ja italialaisten tappio abessinialaisille Adwan taistelussa vuonna 1896 söi kuninkaan suosiota. Seuraava murhayritys tapahtui 22. huhtikuuta 1897 Roomassa. Kuningas julisti sotatilalain levottomuuksien vuoksi.

Vuonna 1898 nälkämellakoita puhkesi leivän hinnan vuoksi ympäri Italiaa. Milanossa aseistamattomat mielenosoittajat marssivat palatsia kohti, jolloin kenraali Fiorenzo Bava Beccaris määräsi avaamaan tulen. Satoja mielenosoittajia kuoli, mutta kuningas palkitsi kenraalin kuninkaallisen palatsin urheasta puolustuksesta. Anarkisti Gaetano Bresci päätti surmata kuninkaan ja ampui tätä kolme kertaa Monzassa 29. heinäkuuta 1900. Bresci tuomittiin pakkotyöhön, ja hän kuoli jo vuoden kuluttua. Virallisen selityksen mukaan hän oli tehnyt itsemurhan.

Umberto I haudattiin Rooman Pantheoniin, toisena Italian kuninkaana. Virallisesti hänelle annettiin lisänimi ”Hyvä”.

 Kunnianosoituksia 

 Italialaiset 

 55x55px Pyhimmän ilmoituksen ylimmän ritarikunnan ritari (suurmestari, 1878)
 55x55px Pyhien Mauritiuksen ja Lasaruksen ritarikunnan suurristi (suurmestari, 1878)
 55x55px Italian kruunun ritarikunnan suurristi (suurmestari, 1878)
 55x55px Savoijin sotilasansioritarikunnan suurristi (suurmestari, 1878)
 55x55px Savoijin siviiliansioritarikunnan ritari (suurmestari, 1878)

Lähde:

 Ulkomaalaiset 

 55x55px Kultaisen taljan ritarikunnan ritari (Itävalta-Unkari, 1869)
 55x55px Pyhän Tapanin ritarikunnan suurristi (Itävalta-Unkari, 1875)
 55x55px Uskollisuuden ritarikunnan ritari (Baden, 1964)
 55x55px Zähringenin leijonan ritarikunnan suurristi (Baden, 1965)
 55x55px Pyhän Hubertuksen ritarikunnan ritari (Baijeri, 1869)
 55x55px Leopoldin ritarikunnan suurristi (Belgia, 1868)
 55x55px Elefanttiritarikunnan ritari (Tanska, 1863)
 55x55px Saksilais-ernstiläisen suvun ritarikunnan suurristi (Saksin herttuakunnat, 1869)
 55x55px Kamehameha I:n ritarikunnan suurristi (Havaiji)
 55x55px Krysanteemiritarikunnan suurristi (Japani, 1880)
 55x55px Pyhän Andreaksen ritarikunnan ritari (Venäjä)
 55x55px Valkoisen haukan ritarikunnan suurristi (Sachsen-Weimar-Eisenach, 1885)
 55x55px Tuoksuruutakruunun ritarikunnan ritari (Saksi, 1872)
 55x55px Kaarle III:n ritarikunnan suurristi (Espanja, 1871)
 55x55px Pyhän Ferdinandin ritarikunnan suurristi (Espanja)
 55x55px Serafiimiritarikunnan ritari (Ruotsi, 1862)
 55x55px Sukkanauharitarikunnan ritarikunnan kunniaritari (Yhdistynyt kuningaskunta, 1878)
 55x55px Württembergin kruunun ritarikunnan suurristi (Württemberg, 1878)

 Lähteet 

 Aiheesta muualla 

Luokka:Italian kuninkaat
Luokka:Italialaiset henkirikosten uhrit
Luokka:Vuonna 1844 syntyneet
Luokka:Vuonna 1900 kuolleet